CELEX: C2005/082/16
Language: et
Date: 2005-04-02 00:00:00
Title: Kohtuasi C-11/05: Eelotsusetaotlus, mille esitas Gerechtshof te Amsterdam 28. detsembril 2004 kohtuasjas Friesland Coberco Dairy Foods BV (tegutseb nime all Friesland Supply Point Ede) v. Inspecteur van de Belastingdienst/Douane Noord/kantoorGroningen

2.4.2005   
            
            
               ET
            
            
               Euroopa Liidu Teataja
            
            
               C 82/8
            
         Eelotsusetaotlus, mille esitas Gerechtshof te Amsterdam 28. detsembril 2004 kohtuasjas Friesland Coberco Dairy Foods BV (tegutseb nime all Friesland Supply Point Ede) v. Inspecteur van de Belastingdienst/Douane Noord/kantoorGroningen
   (Kohtuasi C-11/05)
   (2005/C 82/16)
   Kohtumenetluse keel: hollandi
   Euroopa Ühenduste Kohus on saanud Gerechtshof te Amsterdam'i 28. detsembri 2004. aasta otsusega esitatud eelotsusetaotluse kohtuasjas Friesland Coberco Dairy Foods BV (tegutseb nime all Friesland Supply Point Ede) v. Inpsecteur van de Belastingdienst/Douane Noord/kantoorGroningen, mis saabus kohtukantseleisse 14. jaanuaril 2005.
   Gerechtshof te Amsterdam küsib Euroopa Kohtult eelotsust järgmistes küsimustes:
   
               1.
            
            
               Kuidas tõlgendada nõukogu määruse nr 2913/92 (1) artikli 133 punktis e sätestatud väljendit “kahjustamata sealjuures sarnast kaupa valmistavate ühenduse tootjate olulisi huve”? Kas arvesse tuleb võtta üksnes lõpptoote turgu või peab samuti uurima majanduslikku olukorda seoses tollikontrolli all töötlemiseks mõeldud toormaterjaliga?
            
         
               2.
            
            
               Kas komisjoni määruse nr 2454/93 (2) artikli 502 lõike 3 alusel “töötlemistoimingute alustamise või jätkamise” hindamisel tuleb arvestada kindla arvu töökohtadega, mida see tegevus vähemalt peab võimaldama? Milliseid kriteeriume veel tsiteeritud teksti tõlgendamisel kohaldatakse?
            
         
               3.
            
            
               Kas küsimustele 1 ja 2 antud vastuste valguses on Euroopa Kohus pädev eelotsusemenetluses otsustama tolliseadustiku komitee otsuste õiguspärasuse üle?
            
         
               4.
            
            
               Jaatava vastuse korral 3. küsimusele: kas otsus käesolevas asjas on õiguspärane, arvestades nii esitatud põhjendusi kui ka majanduslikke argumente?
            
         
               5.
            
            
               Kui Euroopa Kohtul puudub pädevus uurida komitee otsuse õiguspärasust, siis kuidas tuleb tõlgendada määruse nr 2454/93 (3) artikli 504 lõikes 4 toodud sõnastust “[a]sjaomased tolliasutused võtavad komitee otsust arvesse”, kui – esimeses astmes – tolliasutused ja/või – apellatsiooniastmes – siseriiklikud kohtud leiavad, et komitee otsus ei õigusta tollikontrolli all töötlemise loa taotluse tagasilükkamist.
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1).
   
      (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1).
   
      (3)  Komisjoni 4. mai 2001. aasta määruse (EÜ) nr 993/2001, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 141, lk 1), parandus.